Fegurð í trúarhita ESB sinna

Síðasti pistill vék að þeirri samsvörun sem er með skrifræði Evrópusambandsins og latínu kaþólsku kirkjunnar. Umræðan um pistilinn varð lífleg og þá einkanlega um hina blautu draumu Evrópusinna sem heimsóttu síðuna um að þeir gætu gengið í sambandið án þess að lúta reglum þess.

Þetta er út af fyrir sig rannsóknarefni afhverju einhver vill ganga í ESB til þess að laus undan reglum þess. Ef menn geta verið sammála um að okkur henti ekki reglur ESB um helstu hagsmunamál okkar eins og fiskveiðar og aðrar auðlindir þá liggur beinna við að ganga ekki í ESB.

Árni Snævar sem ekki hefur nú talist í hópi þeirra sem andvígir eru ESB aðild skrifaði fyrr á þessu ári á síðu Evrópusinna um fund sinn með fyrrverandi yfirmanni lagadeildar ráðherraráðs ESB, Jean Claude Piris.:

Sá sem þessar línur ritar uppskar lófatak á velsóttum fundinum með því einu að segjast vera frá Íslandi þegar ég bar upp spurningu um hvort tveggja hraða Evrópa væri ávísun á Evrópu "a la carte„ þar sem ríki gætu sneitt hjá réttum sem þau girntust ekki; en íslenska diplómata dreymdi blauta drauma um slíkt.

Nei sagði Piris, undanþágur eru eingöngu tímabundnar.

En í ESB trúnni hér á netheimum er til fólk sem trúir á alltumlykjandi gæsku Evrópusambandsins og því þá um leið að trú þess geti flutt fjöll og breytt Evrópusambandinu eftir íslenskum duttlungum.

Vitaskuld er fegurð í slíkum trúarhita.

Fyrri ummæli:
Fegurð?

Get nú eiginlega ekki verið sammála um fegurðina. Maður eiginlega fyrirverður sig, að þetta fólk skuli vera afkomendur þjóðar sem þurfti á öllum sínum gæðum að halda, til að lifa af. Og loks þegar þjóðin er komin fyrir vind, orðin ein af þróuðu ríkjunum í heiminum, þá upp rís sértrúarsöfnuður sem vill færa okkur enn lengra til baka, með því að gefa auðlindir þjóðarinnar.

Og það sem meira er, það er ekki nóg að gefa auðlindirnar, heldur myndum við þurfa að greiða skatta til Brussel. Hvaðan þær tekjur ættu að koma er mér hulið, þegar búið er að afhenda tekjulindindirnar.

Ég sé enga fegurð í því að gefa frá sér framtíð þjóðarinnar.

Þess ber að geta í leiðinni, að frumskilyrðið í því að gefa frá okkur sjávarútveginn, er að ná kvótanum frá útgerðum, með öllum tiltækum ráðum. Og sú vinna er í fullum gangi. Undir því yfirskyni að auðvelda nýliðun. Hvaðan eiga þessir nýliðar að koma?

Það er enginn ónotaður floti sem liggur við bryggjur landsins. Fólk getur bara rétt gert sér í hugarlund, hvaðan nýliðunin kemur.

Frá Spáni.

Annars var Eiríkur Bergmann að lýsa því yfir á DV, að þjóðin væri fífl.

http://www.dv.is/frettir/2012/3/24/esb-myndi-vernda-island/

Fáar leiðir óreyndar í þessu dauðadæmda ESB máli.

Ætli þjóðin skipti um skoðun, af því að Eiríkur Bergmann telur hana vera fífl?

||

Rökþrot Vinstrivaktarinnar er bæði átakanlegt og örvæntingarfullt.

Þó að fulltrúar ESB, hver á fætur öðrum, upplýsi okkur um að við getum samið um varanleg sérákvæði, sem þeir kalla ekki undantekningar af skiljanlegum ástæðum, er augunum lokað fyrir þessum staðreyndum. Það er nauðsynlegt til að geta haldið áfram söngnum að um ekkert sé að semja.

Þetta eru ekki einkenni venjulegs trúarsafnaðar. Þetta eru einkenni ofsatrúarsafnaðar. Andstaðan við ESB ber reyndar öll þess merki að um ofsatrúarsöfnuð sé að ræða enda rökin fyrir því að standa utan ESB minni en engin.

Þeir sem eru fylgjandi ESB-aðild bera hins vegar engin merki trúarsafnaðar enda byggist þeirra afstaða á sterkum óumdeilanlegum rökum þó að ekki hindri það andsinna í að afneita þeim eins og vonlegt er.

Að halda áfram með krónu ein á báti án bandamanna er stórhættulegt, ekki síst fyrir komandi kynslóðir. Auk þess verður það óhemjudýrt áður en allt hrynur hvenær sem það verður.

Eftir það verður Parísarklúbburinn okkar eina athvarf. Hann ku vera það nöturlegasta sem nokkur þjóð getur lent í enda bera þær þjóðir sem hann hafa reynt þess seint eða aldrei bætur.

Frjáls viðskipti með krónu fela í sér dauðaspíral. Mynstrið er þekkt. Fyrst hækkar gengi krónunnar og mikil þensla hefst svo að úr verður bóla. Að lokum hrynur allt.

Þegar hrunið byrjar koma hrægammarnir, erlendir vogunarsjóðir og íslenskir auðmenn, og keyra gengi krónunnar niður úr öllu valdi. Þeir hætta svo að skortselja þegar panikkin hefur tekið við að keyra gengið enn neðar.

Íslenska ríkið er nú í djúpum skít enda hafa erlendar skuldir, sem voru ærnar fyrir, hækkað upp úr öllu valdi með hruni á gengi krónunnar. Greiðsluþrot blasir nú við en ekkert ESB til að semja um niðurfellingu meirihluta skulda.

Gjaldeyrishöft eru heldur ekki valkostur nema tímabundið. Höftin valda því að að efnahagnum blæðir út.

Svona kalt mat á stöðunni á auðvitað ekki upp á pallborðið hjá ofsatrúarsöfnuði.

||

Það væri gagn af því, ef meðhjálparinn, lyga-Mundi, hefði þá grundallarskilning á gjaldmiðlum, að erlendar skuldir þjóðarinnar hækka ekki við gengisfall.

Sú þekking þarf náttúrulega að koma í framhaldi af þeirri vitneskju, að íslenska þjóðin fær erlendan gjaldeyri í skiptum fyrir vörur og þjónustu, og tekur lán í erlendum gjaldmiðlum.

Og svo náttúrulega þarf að hnykkja á því, að engar, ekki nokkrar undanþágur verða veittar frá reglugerðarbákni Brussel. Ísland þarf að afsala sér öllum auðlindum í skiptum fyrir embætti Samfylkingarmanna. Jo Borg fékk sjávarútvegsmálin hjá ESB, fyrir að svíkja sína þjóð í sambandið. Spurningin er hvað Össur fær fyrir að afhenda auðlindir okkar í erlendar hendur.

Og hvað í ósköpunum fær lyga-Mudni í sinn hlut?

Ekki getur það verið embætti, og varla fær hann greitt fyrir þetta hreina og tæra heimskubull sitt. Gæti helst ímyndað mér að mútustofa ESB hér á landi, reyni að koma í veg fyrir að hann tjái sig. Hlýtur að vera vandræðalegt að hafa svona talsmann.

||

Það má færa rök fyrir því að bankahrunið sé afleiðing á slöppum EES samningi þar sem bankar voru meira eða minna á sjálfstýringu frá Brussel, spurning um hvort ekki sé komin tími til að gera úttekt á kostum og göllum hans áður en anað verði út í frekari vitleysu. Kannski yrði niðurstaðan að við hefðum verið betur sett með gamla samningin betrumbættan ásamt nánari útærslu á bókun 6.

||

Það kemur ekki á óvart að Hilmar skilji ekki að ef gengi krónunnar lækkar um helming þá tvöfaldast erlendar skuldir í krónum talið.

Þar sem tekjur ríkisins í krónum talið lækka í samdrætti eða kreppu gefur augaleið að skuldir verða þá óviðráðanlegar ef ríkið rétt gat staðið í skilum fyrir hrun.

Næsta hrun verður mikla þungbærara fyrir rikið en hrunið 2008. Ástæðan er að erlendar skuldir ríkisins eru miklu meiri núna. Næsta hrun getur riðið okkur að fullu ef við erum enn með krónu án nokkurra varna.

||

Hilmar er greinilega eitt verst leikna fórnarlamb ofsatrúboðsins.

Þrátt fyrir að hver fulltrúi ESB á fætur öðrum upplýsi að við höldum okkar fiskveiðiréttindum og náttúruauðlindum þá er heilaþvottur trúarofstækisins pottþéttari en svo að sannleikurinn megi sín einhvers gegn honum.

Þetta tekst með því að hætta að hugsa og taka bara á móti boðskapnum gagnrýnislaust eins og safnaðarmeðlimum ofsatrúarsafnaða sæmir. Ef þeir hafa aldrei hugsað að ráði er það auðvelt.

Og svo styrkir það mann í trúnni að bæta við orðum eins og lygamundi. Það auðveldar hins vegar öðrum að sjá hvað er í gangi.

||

Lyga-Mundi, Íslendingar greiða ekki skuldir sínar í krónum.

Íslendingar taka heldur ekki erlendar tekjur sínar í krónum. Og Íslandingar taka ekki erlend lán í krónum.

Capice?

Sérðu tengingu þarna á milli?

Ef þú sérð hana en skilur ekki, þá má benda þér á, að Seðlabankinn fær allan gjaldeyri sem kemur til landsins, og ráðstafar honum, m.a. til greiðslu erlendra skulda.

Capice?

Láttu mig bara vita, ef þú nærð þessu ekki. Þá skal ég reyna að labba með þér í gegnum það, hvaða jákvæðu áhrif gengisfall krónu getur haft, ef erlendar tekjur dragast saman, og hvers vegna Ísland væri Grikkland í dag, ef við hefðum ekki krónu.

Ég reikna samt ekki með að þú hafir næga greind til að skilja þetta allt saman, en ég lít bara á þetta sem samfélagslega skyldu mína, að vinna með fólk sem er ekki jafn heppið og flestir aðrir í greind og skilningi.

||

Þvílíkt bull!

Ertu að halda því fram að Seðlabannkinn taki allan gjaldeyri sem kemur til landsins eignarnámi og láti svo ríkið ofl fá hann fyrir ekki neitt?

Ríkið hefur engar tekjur í gjaldeyri. Það verður því að kaupa gjaldeyri til að greiða erlendar skuldir. Ef gengið fellur um helming tvöfaldast verðið á gjaldeyrinum á sama tíma og tekjur ríkisins minnka vegna samdráttar í þjóðfélaginu. Greiðsluþrot er því óhjákvæmilegt ef greiðslubyrðin var þung fyrir hrunið.

Það er rétt að um leið og erlendar skuldir hækka í krónum talið þá hækka einnig innflutningstekjur hlutfallslega jafnmikið. En það eru einkafyrirtæki sem fá þá tekjuaukningu en ekki ríkið.

Þessi tekjuaukning kemur hins vegar að litlu gagni vegna þess að þessi fyrirtæki eru með miklar erlendar skuldir sem hækka hlutfallslega jafnmikið og tekjurnar.

Og svo mun skuldaaukning heimilanna að sjálfsögðu endurtaka sig við næsta hrun. Einnig vælið um forsendubrest og kröfur um almenna lækkun lána. En þá mun ríkið ekki geta gert neitt.

||

Já, hvað er frelsi?

Með EES samningnum var frelsi einstaklinga á Íslandi aukið.

En svo var ekkert mál að afnema það frelsi.

Ríkið, þ.e. Alþingi og ríkisstjórnin, ákveður frelsi einstaklinga á Íslandi.

Það er gott að vita að ríkið ræður svona miklu og getur afnumið svona mikið frelsi án þess að einhver segir eitthvað.

Ef frelsi er tekið af þér án þess að ég finni fyrir því, þá styð ég það.

Íslendingar, Alþingi og ríkisvaldið er ekki tilbúið til þess að taka á móti frelsi.

Ekkert ESB og ekkert EES heldur frelsi sem er skammtað eins og það hefur alltaf verið og kostað ekkert nema minna frelsi eins og Hrafn Gunnlaugsson hefur mynnt okkur á.

Gerið svo vel

Ummæli:
Við getum sótt um í Sómalíu. Við vorum alvarlega að hugsa um það. Það væri kannski ekki verra en frelsið þitt og Össurar og annarra dýrkenda þvingunarveldisins.

Verkefni: Lyndi
Merking: Neikvætt